હવામાન ખાતાની આગામી ૪૮ કલાકમાં ભારે વરસાદની આગાહી વચ્ચે તા.૨૯.૦૮.૨૦૧૭ના રોજ ઉપરવાસમાં થયેલ વરસાદના પગલે વડગામ તાલુકામાં આવેલ એક માત્ર મુક્તેશ્વર ડેમમાં પાણીની આવક ૩૦૦ ક્યુસેક થવા પામેલ છે તેની સામે એટલુ જ પાણી સરસ્વતી નદીમાં છોડવામાં આવી રહ્યું છે જ્યારે ૫૦ ક્યુસેક પાણી કેનાલમાં છોડવામાં આવી રહ્યું છે. આમ કુલ ૩૫૦ ક્યુસેક જેટલુ પાણી હાલના તબક્કે ડેમમાંથી છોડવામાં આવી રહ્યું છે. ડેમની ૬૬૧.૫૭ ફૂટની ક્ષમતા સામે હાલ પાણીનું લેવલ ૬૬૦.૮૨ ફૂટ જેટલું છે. ગેટનં – ૦૧ ને ૦.૨૬ ફૂટ જેટલો ખોલવામાં આવેલો છે. એકંદરે છેલ્લા ૨૪ કલાકમાં મુક્તેશ્વર ડેમમાં ૧૦૦ ક્યુસેક જેટલો પાણીનો આવરો વધ્યો છે તે જોતા જો આગામી ૪૮ કલાકમાં ભારે થી અતિભાર વરસાદ વરસે તો પરિસ્થિતિ બદલાઈ શકે છે તે અનુસંધાને લગત સૌ કોઈએ સાવચેતી રાખવી આવશ્યક છે. વડગામ પંથકમાં આજે સાંજે ૫ થી ૫.૩૦ વાગ્યા સુધી ૯ મી.મી વરસાદ વરસતા વડગામ પંથકમાં મોસમનો કુલ વરસાદી આંક ૧૨૭૭ મી.મી (૫૧.૦૮ ઇંચ) સુધી પહોંચ્યો છે.